Zamislite da stojite na ulici negdje u Americi
i Japanac vam priđe i kaže,
"Izvinite, kako se zove ovaj blok?"
Vi kažete, "Ovo je Ulica Oak, tamo je Ulica Elm.
Ovo je 26, tamo je 27."
On kaže, "Ali kako se zove ovaj blok?"
Vi kažete, "Pa, blokovi nemaju imena.
Ulice imaju imena; blokovi su samo
neimenovani prostori između ulica."
On ode, zbunjen i razočaran.
E sad, zamislite da stojite na ulici, negdje u Japanu,
okrenete se prema osobi pored i pitate,
"Izvinite, kako se zove ova ulica?"
Osoba kaže, "Ono je Blok 17, a ovo je Blok 16."
I vi kažete, "U redu, ali kako se zove ova ulica?"
I on kaže, "Pa, ulice nemaju imena.
Blokovi imaju imena.
Pogledajte na Google Mape. Blokovi 14, 15, 16, 17, 18, 19.
Svi ovi blokovi imaju imena,
a ove ulice su samo neimenovani prostori između blokova."
I onda vi kažete, "U redu, ali kako onda znate svoju adresu?"
On kaže, "Pa, jednostavno, ovo je Distrikt Osam.
Ono je Blok 17, kuća broj jedan."
Vi kažete, "U redu, ali hodajući u blizini
uočio sam da brojevi kuća ne idu po redu."
On kaže, "Naravno da idu. Idu po redu po kojem su sagrađeni."
Prva sagrađena kuća u bloku je kuća broj jedan.
Druga sagrađena kuća je kuća broj dva.
Treća je broj tri. Prosto je. Očito je."
Sviđa mi se to što ponekad moramo
otići na drugi kraj svijeta da saznamo
da imamo pretpostavke za koje nismo znali,
i da shvatimo da je i njihova suprotnost tačna.
Evo, na primjer, postoje doktori u Kini
koji vjeruju da je njihov posao da vi ostanete zdravi.
Svaki mjesec koji ste zdravi im plaćate,
a kad ste bolesni ne plaćate, jer neuspješno obavljaju posao.
Oni se bogate kad ste vi zdravi, a ne bolesni.
(Aplauz)
U većini muzike, "jedan" vidimo kao
donji ton, početak muzičke fraze: jedan, dva, tri, četiri.
Ali u muzici zapadne Afrike, "jedan"
je kraj fraze,
kao tačka na kraju rečenice.
To se čuje ne samo u frazi, nego i u odbrojavanju u muzici:
dva, tri, četiri, jedan.
Ova mapa je također ispravna.
(Smijeh)
Postoji izreka da šta god čujete o Indiji,
suprotnost je također tačna.
Nikad ne zaboravimo, bilo na TED-u,
ili gdje god, bilo koja genijalna ideja koju čujete,
i njena suprotnost može biti istinita.
Hvala vam puno.